An lúten hat dú gotes kraft (Mit originalen Lettern)
An lúten hat dú gotes kraft·
fúr ellú ding v̾wundert·
beſchowe ich menſchē tvſent hvndert·
ane valſchen liſt·
bi dē allen wiſſe criſt·
ſint zwene gelich ein ander niht·
ir libeſ bilde iſt an geſchaft·
ī māge wis geſvndert·
ǒch wirt ir h̾zen ſin gemvndert·
dar vf alle friſt·
dc er vnderſcheiden iſt·
da vō dis wūder hie geſchiht·
dc ein man gevallē·
allen· lútē mag niht wol·
ia mv̊s er gelúkes vol·
nach ganzē wūſche lúhtē·
des tvgēde vollekomē dúhten·
ſwa man eren zol·
w̾deklich enpfahen ſol·
wer lebt dē man niht wādels giht·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse